Алия Бҳатт

**Алия Бҳатт** (; 15 марти 1993, Бомбай, Маҳороштра, Ҳиндустон) - ҳунарпеша ва сарояндаи ҳинд. Дар филмҳои бо забони ҳиндӣ нақш офарида дорои ҷоизаҳои зиёде мебошад алалхусус 3-то Filmfare Awards. Алия яке аз ҳунарпешаҳои баландпардохти Ҳиндустон ба шумор меравад.

## Зиндагинома
Алия Бҳатт 15 марти соли 1993 дар оилаи коргардони ҳиндӣ Маҳеш Бҳатт ва ҳунарпеша Соня Ҳраздан таваллуд шудааст. Падари ӯ гуҷаратӣ ва модараш асли олмонӣ-кашмирӣ аст.  Алия додои хоҳари бузург Шоҳин (соли таваллудаш 1988), инчунин хоҳар Пуҷа Бҳатт ва як бародар Раҳул мебошад. Ҳунарпеша Эмрон Ҳашмӣ ва коргардон Моҳит Сурӣ амакбачаҳои падариаш ва Мукеш Бҳатт амакаш ба ҳисоб мераванд.

## Фаъолият
Алия нахустин нақши худро дар синамо соли 1999 дар филми "Sangharsh" бозидааст, ки дар он Акшай Кумар ва Притӣ Зинта нақшҳои асосиро бозидаанд. Дар ин филм, ӯ нақши Ритаро дар кӯдакӣ иҷро кардааст, дар ҳоле ки Ритро дар бузургӣ Притӣ Зинта мебозад.  Аввалин нақши асосии Алия нақши Шаниа Сингҳанӣ дар филми Каран Ҷоҳар "Student of the Year" соли 2012 буд, ки дар он Сидҳарт Малҳотра ва Варун Дҳаван ҳунарнамоӣ намудаанд. Дар Ҳиндустон филм ба хит табдил ёфт ва 700 миллион рупия (12 миллион доллар) фоида овард.

[thumbnail|left|Алия Бҳатт бо [Сидҳарт Малҳотра(аз чап) ва Варун Дҳаван (аз рост) дар нахустнамоиши филми «Student of the Year» соли 2012]]
Соли 2014 се филм бо иштироки Бҳатт бароварда шуд. Алия дар филми роуд-мувии "Шоҳроҳ" нақш офаридааст, ки дар он ӯ нақши духтари навраси танҳоеро тасвир кардааст, ки пас аз рабудан синдроми Стокҳолмро падид овард . Аммо филм муваффақияти зиёд дар касса надошт. Филми дигари Алия "2 Иёлот" буд бо ҳамкории Каран Ҷоҳар ва Саҷид Надиадвала, ки дар он ӯ бо Арҷун Капур ҳамкорӣ кардааст. Филм мутобиқсозии романи ҳамноми Четан Бҳагат дар бораи ду донишҷӯи Донишкадаи Менеҷменти Ҳиндустон дар Аҳмадобод аст, ки бо мушкилоти муносибати волидайн рӯ ба рӯ шудаанд. Барои бозӣ кардани духтари томилӣ, Алия тамилиро омӯхт.  Мунаққидон фаъолияти ӯро ситоиш карданд, Rediff.com чоп кард, ки Бҳатт "воқеан ба хислат даромадааст ва боварӣ мебахшад, ки ӯ хатмкардаи Донишкадаи идоракунии касбист."  Хабарнигори *[[The Indian Express]]* Шубҳра Гупта илова кард, ки Бҳатт "сюрприз" шуд ва "ором, тару тоза ва табиӣ" буд. Филм муваффақияти калони тиҷорӣ гардид, ки дар хазинаи миллӣ зиёда аз 1 миллиард рупия (16 миллион доллар) ба даст овард. Дар охири сол, Бҳатт ҳамчун Кавӣ Пратап Сингҳ, духтари панҷобӣ, ки бо марди бегона чанд рӯз пеш аз тӯи арӯсии худ робита оғоз мекунад, зоҳир шуд, филм бо номи "Humpty Sharma Ki Dulhania" ба намоиш баромад. Дар филм инчунин Варун Дҳаван ва Сидҳарт Шукла нақшҳои асосиро бозидаанд. Филм ҳамчун арҷгузорӣ ба филми "Арӯси рабуданашуда" (1995) -и Каран Ҷоҳар, ки ҳамчун продюссер хидмат кардааст, тавсиф шудааст. "Humpty Sharma Ki Dulhania" низ ба хит табдил ёфт.

Моҳи декабри соли 2014, Бҳатт ба наворгирии филми "Shaandaar"-и Виктор Баҳла ҳамроҳ бо Шаҳид Капур шурӯъ кард, ки дар он ҳикояаш аз бехобӣ дар ҳикоя ранҷ мебарад. Филм моҳи октябри соли 2015 ба намоиш даромад, аммо муваффақияти ночизе ба даст овард.  Вай инчунин дар нақши асосии зан дар филми "Udta Punjab" -и Абҳишек Чаубей нақш офаридааст, ки барояш Filmfare Awards барои беҳтарин нақши занона ба даст овардааст.

Соли 2017, Алия дар мазҳакаи ошиқонаи Badrinath Ki Dulhania нақш офарид ва дубора бо Варун Дҳаван ҳамҷоя шуд. Филм ба мисли ҳамкориҳои қаблии онҳо муваффақ гардид. Соли дигар, ҳунарпеша дар триллери Raazi баромад кард, ки дар он қаҳрамони ӯ бо як афсари покистонӣ барои ҷосусӣ ба Ҳиндустон издивоҷ мекунад.  Филм муваффақияти тиҷорӣ гардид, ки мақоми блокбастерро ба даст овард ва ӯ дуввум "ҷоизаи Filmfare"-ро ҳамчун беҳтарин нақши занона ба даст овард. Пас аз як сол, филми Gully Boy ба намоиш баромад, ки дар он ҷо ӯ бо Ранвир Сингҳ нақш офаридааст. Филм инчунин муваффақияти тиҷорӣ ба даст овард. 

Соли 2019 ӯ дар филми "Kalank"  миёни ҳунарпешаҳои машҳури ҳинд Мадҳурӣ Диксит, Санҷай Датт, Сонакшӣ Синҳа, Варун Дҳаван, Адитя Рой Капур ҳунарнамоӣ намудааст. 

Соли 2020 Алия дар филми "Sadak 2" нақши Ориё Десаӣ бо Адитя Рой Капур нақш офаридааст.

## Ҳаёти шахсӣ
Соли 2018, Бҳатт бо ҳунарпеша Ранбир Капур, шарики ӯ дар филми "Brahmāstra" во хӯрд. Онҳо 14 апрели соли 2022 бо як маросими анъанавӣ дар Мумбай издивоҷ карданд.
## Корҳои дигар
Алия намояндаи брендҳо, аз қабили Coca-Cola, Garnier ва Maybelline мебошад.

## Филмнома

## Сурудҳо
**Мусиқивидео**

**Сурудҳо**

## Ҷоизаҳо
Дар инҷо рӯйхати ҷоизаву мукофотҳои бадастовардаи Алия Бҳатт оварда шудааст.

## Эзоҳ

## Пайвандҳо

Гурӯҳ:Ҳунарпешазанҳо аз рӯи алифбо
Гурӯҳ:Ҳунарпешазанҳои синамои Ҳиндустон
Гурӯҳ:Ҳунарпешазанони асри ХХI
Гурӯҳ:Ҳунарпешазанҳои синамои ҳиндӣ
Гурӯҳ:Сарояндаҳои пасикадрии Болливуд
Гурӯҳ:Ғолибони Filmfare Awards
Гурӯҳ:Муделҳои Ҳиндустон
Гурӯҳ:Сарояндаҳои пасикадрии бритониёӣ